אנדריי מרקוביץ'

**אנדריי ס. מרקוביץ**' או **אנדריי סטיבן מרקוביץ**' (בכתב לטיני: **Andrei S. Markovits**, שם הפרטי כתוב ברומנית, שם המשפחה - בכתיב הונגרי, נולד ב-6 באוקטובר 1948 בטימישוארה שברומניה) הוא מומחה במדעי המדינה וסוציולוג יהודי אמריקאי, יליד רומניה, מומחה בפוליטיקה השוואתית ולימודי גרמניה. עד 1999 כיהן כפרופסור למדעי המדינה באוניברסיטת מישיגן באן ארבור ולאחר מכן כפרופסור בקתדרה על שם קארל דויטש לפוליטיקה השוואתית וללימודים גרמניים באותה אוניברסיטה. החל מ-2009 קיבל שם גם את ראשות הקתדרה על שם אתרור פ. תורנאו כהוקרה על תרומתו להוראה ועל התמיכה בסטודנטים.
תרומותיו התמקדו בנושאים כמו הפוליטיקה הגרמנית והאוסטרית, האנטי-אמריקניזם, האנטישמיות, סוציאל-דמוקרטיה, תנועות חברתיות, הימין והשמאל האירופיים. מרקוביץ' חקר בצורה מקיפה מבחינה השוואתית גם את התרבות הספורט באירופה ובצפון אמריקה.

## קורות חיים
### ילדות וצעירות
מרקוביץ' נולד בשנת 1948 בטימישוארה שברומניה, כבן יחיד במשפחה יהודית. אביו היה כלכלן, שסיים דוקטורט באוניברסיטת בודפשט בשנת 1938. הסבים מצד שני ההורים נספו בשואה. בגיל 9, התייתם מרקוביץ' מאמו והיגר עם אביו לאוסטריה. מרקוביץ' למד מילדותו רומנית, גרמנית, אנגלית וצרפתית, ובנוסף שולט בהונגרית וביידיש, בהמשך למד לקרוא גם ברוסית, בעברית ובאיטלקית. החל מ-1967 בילה את ימי הקיץ בניו יורק
אחרי לימודי תיכון באקדמיה התרזיאנית בווינה, התקבל מרקוביץ' ללימודי מדעי המדינה, כלכלה, סוציולוגיה ומנהל עסקים באוניברסיטת קולומביה בניו יורק.

### הקריירה האקדמית
אחרי סיום עבודת הדוקטורט בשנת 1976 עבד במרכז ללימודים אירופיים באוניברסיטת הרווארד. בשנים 1983-1977 היה מרצה באוניברסיטת וסליי במידלטאון שבקונטיקט. אחר כך, בשנים 1992-1983, לימד כמרצה בפקולטה למדעי המדינה באוניברסיטת בוסטון. בהמשך התמנה מרקוביץ' כפרופסור בפקולטה למדעי המדינה של אוניברסיטת קליפורניה בסנטה קרוז. החל מ-1999 הוא מכהן כפרופסור לפוליטיקה השוואתית וללימודי גרמניה באוניברסיטת מישיגן.

עיקר תחומי המחקר שלו הם המדיניות של גרמניה ואוסטריה, האנטישמיות והאנטי-אמריקניזם, התנועות החברתיות והפוליטיות באירופה, התרבות הגופנית באירופה ובצפון אמריקה, תפקידם של בעלי החיים המבויתים בחברה העכשווית וכו'.

בשנת 1983 הקים מרקוביץ' את הרבעון "German Politics and Society" (הפוליטיקה והחברה הגרמנית) שהפך לכתב העת החשוב ביותר בארצות הברית המוקדש לפוליטיקה העכשווית של גרמניה.
מרקוביץ' היה מרצה ופרופסור אורח באוניברסיטאות בגרמניה (בוכום, אוסנאבריק ולינבורג), בסנקט גאלן בשווייץ, וינה, אינסברוק, ובאוניברסיטה העברית בירושלים ובתל אביב. הוא היה חוקר במכון למחקר מתקדם בברלין (Wissenschaftkolleg zu Berlin) בברלין (1999-1998) ובמרכז ללימודים מתקדמים במדעי ההתנהגות CASBS של אוניברסיטת סטנפורד (2009-2008).

### חייו הפרטיים
מרקוביץ' הוא שוחר ספורט - בעיקר כדורסל, בייסבול, פוטבול וכדורגל, והוא אוהד הקבוצות מנצ'סטר יונייטד וניו יורק יאנקיז.
כמו כן הוא אוהב במיוחד מוזיקה של מוצרט, בטהובן ודבוז'ק ונמנה עם ה"דד הדס" - מעריצי להקת גרייטפול דד שאותה ליווה בצעירותו בסיור בשני חופי ארצות הברית. בנוסף מגדל כלבים מסוג גולדן רטריבר.
הוא נשוי מ-1991 לקיקי לבית פדר והם מתגוררים באן ארבור, מישיגן.

## פרסים ואותות הוקרה
*1997 - מורה השנה - פרס להצטיינות בהוראה באוניברסיטת קליפורניה בסנטה קרוז
*2007 - פרס טרונשטיין למורה השנה בפקולטה למדעי המדינה של אוניברסיטת מישיגן
*2007 - פרס "תפוח הזהב" למורה הטוב ביותר בקמפוס אן ארבור של אוניברסיטת מישיגן
*2012 - הצלב הפדרלי של מסדר ההצטיינות של גרמניה - דרגה א

*2015 - פרס הספר של ההוצאה לאור של אוניברסיטת מישיגן על ספרו From Property to Family

## מבחר פרסומים וספרים
### בתחום הפוליטיקה הגרמנית
*1986 - *The Politics of the West German Trade Unions: Strategies of class and interest representation in growth and crisis* (מדיניותם של האיגודים המקצועיים המערב גרמניים. אסטרטגיות של מעמד וייצוג אינטרסים בצמיחה ובמשבר)
*1993 - *From Bundesrepublik to Deutschland: German Politics after Unification* (with Michael Huelshoff and Simon Reich)
*1993 - *The German Left: Red, Green, and Beyond*
(השמאל הגרמני: אדום, ירוק ומעבר לכך) עם פיליפ גורסקי
*1997 - *The German Predicament: Memory & Power in the New Europe* עם סימון רייך
*1998 - *Das deutsche Dilemma. Die Berliner Republik zwischen Macht und Machtverzicht.*
(הדילמה הגרמנית. הרפובליקה הברלינאית בין כוח לוויתור)

### על האנטי-אמריקניזם
*2009 - *Uncouth Nation: Why Europe Dislikes America*
(אומה גסת רוח. מדוע אירופה אינה אוהבת את אמריקה?)
*2004 - *Amerika, dich haßt sich's besser*
(אמריקה, מוטב לשנוא אותה. האנטיאמריקניזם והאנטישמיות באירופה)

### על תרבות הספורט
*2001 - *Offside: Soccer and American Exceptionalism* (עם סטיבן ל. הלרמן)
(נבדל:כדורגל וההיציאה מן הכלל האמריקאית)
* 2007 - *Sports Culture Among Undergraduates: A Study of Student-athletes and Students at the University of Michigan*
(תרבות הספורט בקרב הסטודנטים לתואר ראשון. מחקר כל סטודנטים אתלטים וסטונדטים באוניברסיטת מישיגן)
**Gaming the World: How Sports are Reshaping Global Politics and Culture" (עם לארס רנסמן)
(לשחק עולם - איך הספורט מעצב מחדש את התרבות והפוליטיקה הגלובלית)

===נושאים נוספים===
*2016 - *Hillel at Michigan 1926/27 - 1945: Struggles of
Jewish Identity in a Pivotal Era*
(אגודת "הלל" במישיגן 1927/26 - 1945: מאבקים על זהות יהודית בעידן מכריע)
*2015 - ', 'From Property to Family:American Dog Rescue and the Discourse of Compassion* (מרכוש למשפחה:הצלת הכלב האמריקאי ושיח החמלה)

### זיכרונות
*2021 - *The Passport as Home: Comfort in Rootlessness*
(הדרכון כבית: הנוחות שבהיעדר שורשים)

## קישורים חיצוניים

* 
*באתר המכון הבינלאומי של אוניברסיטת מישיגן - נכון ל-2025

## הערות שוליים

קטגוריה:סוציולוגים יהודים אמריקאים
קטגוריה:חוקרי מדע המדינה יהודים
קטגוריה:חוקרי מדע המדינה אמריקאים
קטגוריה:יהודים מבאנאט
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת מישיגן
קטגוריה:סגל אוניברסיטת קליפורניה בסנטה קרוז
קטגוריה:כותבי זיכרונות אמריקאים
קטגוריה:אמריקאים שנולדו ב-1948